 ቅድሚ ሓሙሽተ ዓመት ክልተ ሳዕ ናብ ኢትዮጵያ ክሰግር ፈቲነ ግን ኣይተዓወትኩን ኣብ ሳልሳይ ግዜ ግን ሰሊጡኒ - እዚ ኣብ መወዳእታ ናይ 2014 እዩ ዝኸውን ዘሎ ኣብ ዝተፈላለየ መድረኽ ዶባዊ ኲናት መቓብር ስውኣት ዝዃዓቱ ቤተክርስትያን ብነፈርቲ ዝደብደቡ ዚንጎታትመዓጹን ፊኒስተራን ከተማታት ሰንዓፈ ባረንቱ ተሰነይ ጾሮናን ካልኦት ከተማታትን ዓድታትን ነቒሎም ዝወሰዱ ናብቶም ወረርትና መሬትና ዝገበቱ ኢለ ዝኣምነሎም ይሰግር ብምንባረይ ነብሱ ዝኸኣለ ስክፍታን ሻቕሎትን ነይሩኒ ብጸላም መረብ ተሳጊረ ኮኸብ ጽባሕ ወጺኡ መሬት ክሳብ ዝወግሓለይ ኣብ ሓደ ከውሊ ኣድብየ ሓደርኩ መሬት ወጊሑ ጽሓይ ብርሃና ክትሰድድ ምስ ጀመረት ግን ካብቲ ዘለኽዎ ብዙሕ ርሑቕ ኣብ ዘይኮነ ቦታ ድምጺ ሰባት ሰማዕኩ ካብቲ ተኸዊለሉ ዝነበርኩ ናብቲ ድምጺ ዝሰማዕኩሉ ቦታ ብኣንክሮ እናጠመትኩ ካብቲ ድምጺ ዝሰማዕኩሉ ከባቢ ምንቅስቃስ ሰብ ክርኢ ዓይነይ ኣጨምቲለ ምክትታለይ ቀጸልኩ እቲ ላህጃ እኳ ናይ ኤርትራ ኣይኮነን ብምባል ከውሊ ተጠቒመ ናብቲ ድምጺ ዝሰማዕኩሉ ቦታ ዝያዳ ቐረብኩ ሰለስተ ሲቪል ዝተኸድኑ መንእሰያት ኣብ ሓደ ዕሙቕ ዝበለ ሩባ ሓዊ ኣናኺሶም መግቢ ይሰርሑ ነይሮም እንታይነቶም ናብቲ ዝገመትክዎ ክሳብ ዝቐርበለይ ንኣስታት ሓደ ሰዓት ዝኸውን ኣብ ከውሊ ኾይነ ድሕሪ ምጽንጻን ግምተይ ጽቡቕ ኣሎ ምስ በልኩ ዕሕሕ ኢለ ኣድሃኹ መን ኢኻታ? በለ ሓደ ካብኦም ጋሻ እየ ክቐርበከምዶ? መለስኩ ንዓ ሐራይ ንዓ ልስልስ ብዝበለ ድምጺ ዓደሙኒ ክሳብ ኣጸቢቐ ቀሪበ ኢደይ ንሰላምታ ዝልእከሎም ሰለስቲኦም ንጥፈታቶም ኣቋሪጾም ብዓይኖም የሰንዩኒ ነይሮም ሰላምታ ድሕሪ ምልግጋስና በይንኻ ዲኻ መማጽእቲ ኣለውኻ? ሓደ ካብኦም ሓተተኒ ሓሰኻ በለስ ኮነ ኢልካ ክላበድ ይግበርሎ ኣዘራራቢ ጉዳይ መርዓ ትሕቲ ዕድመ ኣብ ትግራይ ፀጋታት ቱሪዝም ትግራይ ዘላሊ ካርታ ተሓቲሙ ንበይነይየ በል እንቋዕ ብዳሕና ኣተኻ እንቋዕ ብደሓን ጸናሕኹም ብድሕሪዚ ንዓይ ኣብቲ ጥቐኦም ዝነበረ ለማጽ ከውሒ ኮፍ ክብል ሓቢሮም ንኹላትና ዘሕበረ ዕላል ፈለሙ ኣብዚ ጉዕዞ ናይ ስግረ ዶብ ብዙሕ ሕማቕ ከም ዝርኣዩን ከምዝሰምዑን የዕሊሎም እቲ ሩባ እንዳ ኣራዊት ከምዝኾነን ብዙሓት ብኣራዊት ከም ዝብልዑን ብምሕባር በይነይ ተበጊሰ ብሰላም ክኣቱ ምኽኣለይ ንፈጣሪ ከመስግን ከም ዝግበኣኒ ርእይቶኦም ሃቡ እዞም ኣብ ሩባ ግኒ ዝብሃል ቦታ ዝጸንሑኒ ሰለስተ መንእሰያት ነበርቲ ካባቢ እንትጮ ኮይኖም ናብቲ ቦታ መጺኦም ወርቂ ክኣርዩ ዝቐነዩ ምዃኖም ካብቲ ዝሰርሕዎ ሽሮን ኣብ መቑሎ ዘብሰልዎ ቅጫን ብሓደ እናተመግብና እንከለና ኣዕለሉኒ ስምዓኒማ ጎይታይ እዚ ሓደ ሰብሲ ንኹሉኹም ዓድኹም ከሕድገኩም ብሱሩ ትሃልቁ እኮ ኢኹም ዘለኹም ሓደ ካብቶም ሰለስተ ዝበለኒዩ ኣይመለስኩን ብውሽጠይ ግን ንስኹምሲ እንታይ ሓዲግኩሙልና? እየ ዝብል ነይረ ንነብሰይ ኣብ ትሕቲ ቁጽጽሮም ከም ዝኣተወት ስለዝሓሰብክዋ ግን ሓሳበይ ብቃል ኣየሰነኽዎን እቲ ሓደ ካብቶም ሰለስተ ገዚፍ መስቀል ዝተንጠልጠሎ ሮጊድ ሰመያዊ ማዕተብ ዝገበረ በጽሒ ግን ሓሳበይ ዝተረድአ እንክመስል ወያነ ወሪራትና ኢሉ ኣብ ጉድ አእትይኩም በለኒ ሕጂ ግን ክምልስ ዘገድድ ነጥቢ ካብ ልሳነይ ሞሊቑ ወጽአ ሕጅስ መን ድዩ ወሪሩ? ወጺኣምበር ድሕሪ ምባለይሲ ኣብ ዘይቦታኣ ዝበልክዋ ኮይኑዩ ተሰሚዑኒ ባዕሉ መን ባዕሉ? መራሒኹምምበር መን ዳኣ! ኣንታ ነዚ ድዩ ብሓቂ ዘይፈልጥ ብዘስምዕዩ መሊሱለይ ሓደ ካብኦም ስቕ ስለዝበልኩ ናብ ውልቃዊ ዕላሎም ተመሊሶም ምስኦም ከምዘለኹ ዝረስዑ ክመስሉ ስቕ ኢሎም ዕላሎም ቀጽሉ ብዛዕባ ኣብ እንትጮ ዘላ እንዳ ስዋ ብዛዕባ ወርቂ ኣርዩ ዝሓለፈሉ ወዲ ዓዶምሞ ብዘይኣግባብ ሰልዲ ብምብኻኑ ናብ ድኽነቱ ዝተመልሰ ብዛዕባ ናብ ስዑድያ ክሰግር ኣብ ባሕሪ ዝጠሓለ ብጻዮም ብዛዕባ ኣብ ዓዲ- ፍታዉ ወርቂ ክኣርዩ ኣብ ጉደጓድ ዝተደፈኑ ክልተ ሰባት ብዛዕባ ኣብ ገርሁ ስርናይ ዘላ ጽብቕትን ተበላጺትን ዝበልዋ ጸማቚት ስዋእንታይ ገዲፎም ኣብቲ ዛራ ሩባ ነቲ ካብ ጎቦ ዘምጽእዎ ሓመድ እናሓጸቡ ወርቂዩ ዝበሉኒ ኣነ ግን ካብ ምድቓቑ ዝተላዓለ ክርኣየኒ ዘይከኣለ ኣኣርዮም ኣብ ሓንቲ ተራር መትሓዚ ከኒና ትመስል ጎማ ይእክብዎ ነይሮም ኣብ ሞንጎ ዕላሎም . 